Document ID: 32004R0762

A Bizottság 762/2004/EK rendelete
(2004. április 23.)
a teljes kifogható mennyiségek és kvóták éves kezelésére vonatkozó kiegészítő feltételek bevezetéséről szóló 847/96/EK tanácsi rendelet alapján egyes halállományokra vonatkozó 2004. évi kvóták kiigazításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendeletre [1] és különösen annak 23. cikke (4) bekezdésére,
tekintettel a teljes kifogható mennyiségek (TAC) és kvóták éves kezelésére vonatkozó kiegészítő feltételek bevezetéséről szóló, 1996. május 6-i 847/96/EK tanácsi rendeletre [2] és különösen annak 3. cikke (3) bekezdésére, 4. cikke (2) bekezdésére és 5. cikkére,
mivel:
(1) A mélytengeri halállományokra vonatkozó 2003-as és 2004-es halászati lehetőségek rögzítéséről szóló, 2002. december 16-i 2340/2002/EK tanácsi rendelet [3] és a bizonyos halállományokra és halállománycsoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2003. évre történő meghatározásáról szóló, 2002. december 20-i 2341/2002/EK tanácsi rendelet [4] meghatározza azokat az állományokat, amelyekre alkalmazhatók a 847/96/EK rendeletben előírt intézkedések.
(2) A 2340/2002/EK rendelet és a bizonyos halállományokra és halállománycsoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2004. évre történő meghatározásáról szóló, 2003. december 19-i 2287/2003/EK tanácsi rendelet [5] a 2004. évre megállapítja egyes halállományok fogási kvótáit.
(3) A 847/96/EK rendelet alapján egyes tagállamok kérelmezték, hogy a rendelkezésükre álló kvóta egy hányadát vigyék át a következő évre. Az említett cikkben megadott mennyiségi határon belül a Bizottság a visszatartott mennyiséget hozzáadja a 2004-es kvótához.
(4) A 847/96/EK rendelet szerint a 2004. évi nemzeti kvótákat a halászott többletmennyiségnek megfelelően csökkenteni kell. E csökkentéseknél figyelembe kell venni a regionális halászati szervezetek szabályozási területéhez tartozó állományokra vonatkozó különös rendelkezéseket is.
(5) A 847/96/EK rendelet azt is előírja, hogy a 2340/2002/EK rendeletben és a 2341/2002/EK rendeletben meghatározott bizonyos halállományokra vonatkozóan a 2004. évi nemzeti kvótákat súlyozottan csökkenteni kell, amennyiben a 2003-ra engedélyezett fogásokat túlhalászták.
(6) A 847/96/EK rendelet alapján egyes tagállamok kérelmezték, hogy bizonyos halállományokból további mennyiségeket rakodhassanak ki. E további kirakodásokat a 2004. évi kvótákból le kell vonni.
(7) Az e rendeletben előírt intézkedések összhangban vannak a Halászati és Akvakultúraágazati Irányítóbizottság véleményével,
ELFOGADTA EZT A RENDELETET:
1. cikk
A 2340/2002/EK és a 2287/2003/EK rendeletben megállapított kvótákat az I. mellékletnek megfelelően növelik, illetve a II. mellékletnek megfelelően csökkentik.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. április 23-án.

Labels: 6